ДУА “Мілавідская сярэдняя школа” Баранавіцкага раёна

План-канспект урока па беларускай літаратуры ў 6 класе

Тэма: І. Пташнікаў “Алені”

Падрыхтавала:

Папко Ю.В.,

настаўнік беларускай

мовы і літаратуры

Мілавіды, 2023

**Тэма:** І. Пташнікаў “Алені”

**Задачы:**

стварэнне ўмоў для асэнсавання вучнямі на прыкладзе апавядання І. Пташнікава “Алені” праблемы ўзаемаадносін чалавека і прыроды, узбагачэння эмацыянальнага свету вучняў праз суперажыванне героям літаратурнага твора;

садзейнічаць развіццю камунікатыўных навыкаў праз уменні аргументаваць, даказваць сваю думку, карыстацца цытатамі з твора, характарызаваць вобразы;

выхаванне ў вучняў гуманных адносін да прыроды роднай Беларусі, адказнасці і абдуманасці ў дзеяннях і ўчынках.

**Тып урока**: тлумачэнне новага матэрыялу.

**Формы работы**: індывідуальная, калектыўная, групавая, у парах.

**Эпіграф**:                               Рабі дабро! Хоць нават коштам

                                                        Апошніх сіл, апошніх мук!

                                                        І не пытай: Каму? Завошта?

                                                        Рабі – без просьбаў і прынук.

                                                                                      Ніл Гілевіч

**Ход урока:**

**I. Арыенціровачна-матывацыйны этап**.

1. *Стварэнне добразычлівай атмасферы ў класе праз уступнае слова настаўніка*

- Кожны дзень прыносіць чалавеку нешта новае, невядомае. Яно можа быць радасным і сумным. Але кожны дзень чалавека не ўяўляецца без дабра, якое прысутнічае абавязкова ў яго марах, учынках і словах. Пачуццё дабрыні праяўляецца не толькі ў словах. Нават не столькі ў словах, колькі ў нашых учынках і паводзінах. Давайце і мы з вамі паспрабуем на ўроку, ды і не толькі на ўроку, быць добрымі, уважлівымі адзін да аднаго, дапамагаць адзін аднаму.

2. *Метад “Крыжаванка”. Паведамленне тэмы і мэты ўрока.*

- А работу мы пачнём з разгадвання крыжаванкі па тэорыі літаратуры, ключавое слова якой будзе непасрэдна звязана з тэмай нашага ўрока.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  | **од** | ыы | яя | лл | оо | гг |  | | |
|  | кк | уу | лл | ьь | мм | іі | нн | **аа** | цц | ыы | яя |  | |  | | |
|  |  | | | | | | | **бб** | аа | рр | аа | дд | уу | лл | іі | нн |
| **р** | аа | зз | вв | яя | зз | кк | аа |  |
| ак | па | ам | вп | яа | дз | іі | цц | **аы** | яя |  |  |  | | | |
|  | аа | пп | аа | вв | яя | дд | аа | **тн** | нн | ее |  |
|  |  |  |  |  | пз | аа | чв | **ая** | тз | ак | ка |

Пытанні да крыжаванкі.

1. Размова паміж двума або некалькімі персанажамі ў мастацкім творы, якая перадаецца ў форме простай мовы.

2. Пункт найвышэйшага напружання ў развіцці дзеяння сюжэта мастацкага твора.

3. Аўтар радкоў:      Трэба дома бываць часцей,

                                  Трэба  дома бываць не госцем, …

4. Заключны этап у развіцці дзеяння ў эпічным або драматычным творы.

5. Будова літаратурнага твора, размяшчэнне і спалучэнне частак, эпізодаў, карцін.

6. Невялікі твор, у якім характар чалавека раскрываецца праз асобныя падзеі, здарэнні ў яго жыцці.

7. Момант, з якога пачынаецца развіццё дзеяння ў літаратурным сюжэтным творы.

- Так, сапраўды, атрымалася ключавое слова “дабрыня”. Чалавек прыходзіць у свет, каб  рабіць дабро, добрыя справы. А што, на вашу думку, ёсць дабро?

- Сёння на ўроку мы пагаворым пра дабрыню, спагаду, міласэрнасць, чалавечнасць, якія так неабходны ў сучасным жыцці, асабліва ў адносінах да прыроды. А дапаможа нам у гэтым апавяданне І. Пташнікава “Алені”.

- Запішыце, калі ласка, у сшыткі тэму ўрока.

- А цяпер вызначым мэты ўрока.

**II. Аперацыйна-выканаўчы этап.**

1. *Работа са слоўнікам.*

* Запішыце, калі ласка, у свае сшыткі рад слоў-асацыяцый да слова “дабрыня”. Абмяркуйце запісаныя вамі словы ў парах, выберыце найбольш яркія і адметныя і назавіце іх (ад кожнай пары па аднаму слову).

Значэнне слоў у тлумачальных слоўніках:

*Дабрыня – міласэрнасць, чалавечнасць, спагада, гуманнасць, спачуванне, добразычлівасць, любоў …*

Міласэрнасць – ‘гатоўнасць да дапамогі каму-небудзь’.

Чалавечнасць – ‘назоўнік, утвораны ад прыметніка чалавечны, г.зн. дастойны чалавека, уважлівы, душэўны’.

Спагада – ‘спачуванне каму-небудзь’.

Гуманнасць – ‘назоўнік, утвораны ад прыметніка гуманны, г.зн. чалавекалюбівы, дабрачынны, прасякнуты павагай да людзей і ўсяго жывога’.

Добразычлівасць – ‘ назоўнік, утвораны ад прыметніка добразычлівы, г.зн. які жадае людзям дабра, прыхільна адносіцца да ўсіх іншых’.

Любоў – ‘пачуццё сардэчнай прыхільнасці, адданасці каму-небудзь’.

- Скажыце, калі ласка, ці правільна мы вызначылі сінонімы да слова “дабрыня”? Так, я згодна з вамі.

2. *Зварот да эпіграфа.*

Рабі дабро! Хоць нават коштам

Апошніх сіл, апошніх мук!

І не пытай: Каму? Завошта?

Рабі – без просьбаў і прынук.

- Як вы думаеце, чаму эпіграфам нашага ўрока з’яўляюцца радкі Ніла Гілевіча “Рабі дабро!..” Як словы паэта пераклікаюцца з тэмай нашага ўрока? (Адказы вучняў.)

3. *Праца з творам.*

*А. Чытанне часткі твора настаўнікам і вучнямі.*

*Б. Гімнастыка для вачэй.*

*В. Аналіз твора.*

1. Раскажыце пра галоўнага героя апавядання (хто ён, яго ўзрост, знешнасць, інтарэсы).

2. Пры якіх умовах і калі ўпершыню Ірка сустрэлася з аленямі?

Выразнае чытанне вучнем апісання лясных прыгажуноў. Ад слоў: «Іх было чацвёра…» да слоў: «… і хутка схаваліся у бярэзніку». «Пярэдні быў з рагамі… збіўшыся ў кучку».

3. Чаму пры першай сустрэчы дзяўчынка назвала аленяў «сваімі»?

4. Прыгадайце наступныя сустрэчы гераіні з аленямі. Як паводзілі сябе жывёлы?

5. Перакажыце, што адбылося, калі адзін раз Ірку не пусцілі да стажка.

6. Пра што можна здагадацца, калі зыходзіць з такой характарыстыкі чалавека: «Язэп з вёскі — рыжы і злосны мужчына».

7. Чым абумоўлены незайздросны лёс аленяў? Прыгадайце эпізоды з апавядання, дзе згадваецца вайна. Назавіце творы на тэму вайны, з якімі вы знаёміліся.

8. У якіх эпізодах ярчэй за ўсё раскрываецца характар гераіні? Якімі рысамі характару надзяліў яе аўтар?

9. Зварот да апісання восені ў творы. Выразнае чытанне вучнем апісання восені: ад слоў «Ірка любіла восень…» да слоў «… асабліва ўвосень». Зварот да карцін з выявамі восені, што вывешаны на дошцы. За што Ірка любіла восень?

*Г. Фізкультхвілінка.*

Прагляд відэа-роліка “Марскія зоркі”

Чалавек ішоў па беразе мора і раптам убачыў хлопчыка, які нешта падымаў з пяску і кідаў у мора. Чалавек падышоў бліжэй і ўбачыў, што хлопчык, падымае з пяску марскія зоркі. Яны акружалі яго з усіх бакоў. Здавалася, на пяску – мільёны марскіх зорак, бераг быў засеяны імі на шмат кіламетраў.

* + Навошта ты кідаешь гэтыя марскія зоркі ў ваду? – спытаў чалавек.
  + Калі яны застануцца на беразе да раніцы, калі пачнецца адліў, то яны загінуць, – адказаў хлопчык.
  + Але ж гэта глупства! – закрычаў чалавек. – Азірніся! Тут мільёны марскіх зорак, бераг засеяны імі! Твае спробы нічога не зменяць!

Хлопчык падняў яшчэ адну зорку, на хвініну задумаўся, кінуў яе ў мора і сказаў:

* + Не, мае спробы зменяць нешта для гэтай зоркі…

Тады чалавек таксама падняў зорку і кінуў яе ў мора… Пасля яшчэ адну…

Ноччу каля мора было шмат людзей…Кожны з іх кідаў зорку ў мора… І калі паднялося сонца, на пляжы не засталося ні адной невыратаванай душы…

* + Якія якасці ўласцівы хлопчыку? (дабрата, міласэрнасць, спачуванне і інш.)

*Д. Работа над мастацкімі сродкамі мовы.*

Якімі сродкамі карыстаўся I. Пташнікаў?

1. «Лес стаяў заінелы, пусты і холодны, як порожняя пуня». (Эпітэты, параўнанне.)

2. «Ірка чула, як вецер стагнаў у коміне, стукаў у вокны, шастаў па шыбах, як хто вадзіў калючай саломай». (Увасабленне, параўнанне, эпітэт.)

3. «Ірка ўгледзела толькі цяпер каля сябе ямы, як ад мін, і велізарныя, чырвоныя, пашчапаныя карчы, што ляжалі на пасецы, як замораныя ў плузе быкі». (Эпітэты, параўнанні.)

Якімі мастацкімі прыёмамі карыстаўся аўтар пры стварэнні пейзажных замалёвак? Абгрунтуйце сваю думку.

- Сваім апавяданнем І. Пташнікаў хоча нас папярэдзіць аб небяспецы: чалавек становіцца падобным на драпежную жывёлу і забыўся на тое, што трэба жыць у згодзе з прыродай, вучыцца ў яе гармоніі і красе, бо прырода – наш дом. Мы і прырода – непадзельнае цэлае.

4. *Сувязь з жыццём.*

- У вашай добразычлівасці і чуласці я не сумнявалася. А ці можаце вы пацвердзіць свае выказванні ўласнымі прыкладамі? Ці здаралася вам калі-небудзь дапамагаць “братам нашым меншым”? Раскажыце пра добрыя ўчынкі ў адносінах да прыроды з уласнага жыцця, пра ўласныя выпадкі, калі вы праявілі міласэрнасць да жывых істот.

*5.* *Хвілінка творчасці.*

- Якія вы малайцы, столькі добрых учынкаў, хоць стварай экалагічнае таварыства. Давайце ўявім, што яно ў нас створана. У якасці творчага задання я прапаную вам напісаць зварот да людзей ад імя якой-небудзь жывой істоты. Праз некалькі хвілін мы паслухаем вашы міні-сачыненне.

**III. Рэфлексійна-ацэначны этап.**

*1. Складанне сінквейна.*

- Прапаную яшчэ раз акрэсліць, як жа раскрываецца ідэя дабрыні і міласэрнасці да прыроды ў апавяданні.

Праца ў групах па схеме:

Назоўнік

Прыметнік, прыметнік

Дзеяслоў, дзеяслоў, дзеяслоў

Сказ з 4 новых слоў

Назоўнік-сінонім

*Ірынка*

*Добрая, чулая*

*Дапамагае, перажывае, абараняе*

*Чалавек і прырода – непадзельнае цэлае*

*Абаронца*

*2. Метад незакончанага сказа.*

Я думаю, ідэя дабрыні і міласэрнасці ў адносінах да прыроды заключаецца…(Адказы вучняў.)

3*. Падагульняльнае слова настаўніка.*

- Спадзяюся, пасля сённяшняга ўрока вы зразумелі, што чалавек не павінен змагацца з прыродай, а як клапатлівы яе апякун павінен абараняць жывых істот і іх права на свабоду. Паўнацэннае жыццё ў будучыні залежыць ад нас з вамі, ад розуму і волі чалавека, які будзе вучыцца ў прыроды гармоніі і прыгажосці. Узгадваюцца радкі з верша К. Кірыенкі:

Заўжды, заўжды, усюды, у кожны міг,

З жыццём усім, з якім навечна ў згодзе,

Ад самых шчырых розумаў сваіх

Мне пакланіцца хочацца прыродзе!

**IV. Заданне на дом.**

- На ўроку вамі было выказана шмат цікавых думак. Дома ў вас ёсць магчымасць падрыхтаваць вуснае сачыненне на тэму “Чым так вабіла Ірку прырода?”